Miradors d'o Molar

Os miradors d'o Molar son un conchunto de miradors que se troban en a sierra Carquera, sobre a cresta de Diazas, en a muga sud d'o Parque Nacional d'Ordesa y d'as Tres Serols a una altaria de 2.008 metros sobre o livel d'a mar. Administrativament os miradors son situaus en o municipio de Torla-Ordesa.

Se i arriba dende Torla a traviés d'o sendero PR HU-129. PR HU-129 en www.turismosobrarbe.com. Dende os miradors bi ha unas sobrebuenas envistas d'a val d'Ordesa y d'as parez de Mondarruego (2.845 m), o tozal d'o Mallo (2.254 m) y d'os circos de Carriata y Cotatuero. Se i alufran tamién a punta Acuta (2.242 m), punta Tobacor (2.779 m) y mesmo o mallo de Marmorés (3.328 m) y a punta de Treserols (3.355 m) enta l'este; a sierra Tendennera, a punta Mondeniero (2.295 m) y a val de Buixaruelo enta l'ueste y o tozal de Pelopín (2.007 m) y a sierra d'a Monchoya por o sud-ueste.

Rota
Se sale dende a localidat de Torla en o camín que bi ha dezaga l'acceso a o "Camping río Ara" dimpués de pasar o puent sobre o río (976 m d'altaria).

Seguindo os cartels indicadors d'o sendero de chicot recorrito HU-129 plegaremos en os praus de Diazas y a ermita de Santa Ana (1.465 m d'altaria). Dimpués de pasar a ermita se contina por a pista forestal bels metros y torna a prener-se a la ezquierda un sendero por a selva.

Mas alto (1.845 m d'altaria) se torna a la pista ta seguir 300 metros, en plegando a l'acceso a o primer d'os miradors. En iste primer mirador bi ha una senda que s'endreza enta l'ueste a os atros dos, una mica por debaixo d'a cima.

Referencias

Vinclos externos
  Miradors d'o Molar en Mendikat
  En a pachina web d'o Parque Nacional d'Ordesa

Categoría:Parque Nacional d'Ordesa y d'as Tres Serols
Categoría:Sierra Carquera